hotchpotch/miracl-hf-unified huggingface dataset:
थर्माइट
सन् १८९५ में जर्मन वैज्ञानिक हांस गोल्डशिमट् (Hans Goldschmidt) ने क्रोमियम और मैंगनीज़ धातु बनाने के प्रयत्न मे एक मिश्रण खोज निकाला, जिसके द्वारा अनेक धातुओं के ऑक्साइडों का सरलता से अवकरण हो सकता था। ऐसे एक संमिश्रण को थर्माइट (Thermite) कहते हैं।
ऐल्यूमिनियम द्वारा धातुओं के ऑक्साइड, सल्फाइड एवं क्लीराइड का अवकरण हो सकता है। इस क्रिया में उच्च ताप उत्पन्न होता है। इसमें धमाके का भय भी रहता है। गोल्डश्मिट ने अपने अनुसंधानों से ज्ञात किया कि धातु के ऑक्साइड और ऐल्यूमिनियम चूर्ण को मिश्रित कर अवकरण क्रिया को एक फ्यूज़ द्वारा प्रारंभ करना ठीक होगा। यह फ्यूज़ बेरियम पेराक्सॉइड (BaO) अथवा मैग्नीशियम धातु को चिनगारी द्वारा जलाने से प्रारंभ हो सकता है। इस विधि से, जिसे ऐल्यूमिनोथर्मिक (aluminothermic) विधि कहते हैं, विशुद्ध धातु का निर्माण हो सकता है।
थर्माइट शब्द का प्रयोग ऐल्यूमिनियम चूर्ण और लौह ऑक्साइड (FeO) के मिश्रण के लिये होता है। इस मिश्रण के द्वारा दहन करने से निम्नलिखित क्रिया होगी :
इस क्रिया द्वारा लगभग २,५०० डिग्री सेंo ताप उत्पन्न होता है। स्थूल भार में लगभग ३ भाग ऐल्यूमिनियम और १० भाग लोह ऑक्साइड (FeO) की क्रिया द्वारा ७ भाग इस्पात तैयार होता है।
थर्माइट क्रिया का उपयोग लौह और इस्पात को शुद्ध करने में भी हुआ है। यह संधान (welding) उद्योग में ही विशेषत: काम आती है। लोहे की छड़ों, या मशीन के टूटे भागों को, जोड़ने के लिये थर्माइट के चूर्ण को एक खुली मूषा में उनके ऊपर रखते हैं। मिश्रण को जलते मैग्नीशियम द्वारा चिनगारी लगाने पर द्रव लौह बनता है, जिसे जुड़नेवाले भागों के मध्य में प्रवाहित करते हैं, जिससे जोड़ का स्थान लौह से पूर्णतया भर जाता है। तत्पश्चात् जुड़े भाग को खराद आदि से खुरचकर चिकना कर लेते हैं। इस विधि से मशीनों के बड़े टुकड़े, जैसे रेल इंजन के फ्रेम, जहाजों के नोदक (propellers) आदि बहुत शीघ्र जुड़ जाते हैं। कभी कभी इस क्रिया द्वारा उत्पन्न उच्च ताप से ही पाइप आदि जोड़े जाते हैं। उपयोगिता के अनुसार आजकल अनेक प्रकार के थर्माइट मिश्रण बनते हैं। इनमें न्यून मात्रा में कुछ और धातुएँ, जैसे निकेल (Ni), मैंगनीज़ (Mn), फरोसिलिकॉन (ferrosilicon) आदि मिली रहती हैं। ऐसे थर्माइट का उपयोग विशेष प्रकार के औजारों को जोड़ने में होता है।
भारत का समुद्री इतिहास
भारत का समुद्री इतिहास ईसापूर्व तीसरी सहस्राब्दी से शुरू होता है जब सिन्धु घाटी के लोगों ने मेसोपोटामिया के साथ समुद्री व्यापार आरम्भ किया।
भारत का विदेश व्यापार
भारत के विदेश व्यापार के अन्तर्गत भारत से होने वाले सभी निर्यात एवं विदेशों से भारत में आयातित सभी सामानों से है। विदेश व्यापार, ये आंकड़े वस्तु एवं कमोडिटी में व्यापार के आंकद़े हैं, इनमें सेवाओं एवं प्रत्यक्ष विदेशी निवेश सम्मिलित नहीं है।
वर्ष २०१४ में भारत ने 318.2 बिलियन अमेरिकी डॉलर के मूल्य का सामान निर्यात किया तथा 462.9 बिलियन अमेरिकी डॉलर के मूल्य का सामान आयात किया ◆ भारत का आयात २०१८-१९ के अनुसार:  •आयात व्यापार की दिशा:514.034$
1)आशिया व आशियन- 62.1% 2)युरोप - 15.3% 3)उत्तर व लॅटिन अमेरिका- 12.2% 4)आफ्रिका- 8%
•वयक्तिक देश के नुसार आयात(२०१८-१९)
1)चीन- 13.7% 2)अमेरिका- 6.9% 3)युएई- 5.8% 4)सौदी अरेबिया- 5.6%
भारत विश्व के १९० देशों को लगभग ७५०० वस्तुएँ निर्यात करता है तथा १४० देशों से लगभग ६००० वस्तुएँ आयात करता है।I
प्राचीन काल से भारत विश्व के सुदूर भागों से व्यापार करता रहा है। प्राचीन काल से मसालों और इस्पात का निर्यात होता रहा है। रोम के भारत से व्यापारिक सम्बन्ध थे।  वास्को डि गामा १४९८ में कालीकट पहुँचा था। उसकी इस यात्रा से पुर्तगाल को इतना लाभ हुआ कि अन्य यूरोपीय भी यहाँ से व्यापार करने को आतुर हो गये। भारतीय व्यापारियों ने १७४५ के पहले अजरबैजान के बाकू के पास एक अग्नि मंदिर का निर्माण किया था।
भारत विश्व के १९० देशों को लगभग ७५०० वस्तुएँ निर्यात करता है तथा १४० देशों से लगभग ६००० वस्तुएँ आयात करता है।I वर्ष २०१४ में भारत ने 318.2 बिलियन अमेरिकी डॉलर के मूल्य का सामान निर्यात किया तथा 462.9 बिलियन अमेरिकी डॉलर के मूल्य का सामान आयात किया।
भारत के हाल के विदेशी व्यापार का सारांश :
२०१४ में निर्यात की गयी १० प्रमुख वस्तुएँ : वर्ष २०१४ में आयात कीं गयीं १० प्रमुख वस्तुएँ:
कोलोन विश्वविद्यालय
कोलोन विश्वविद्यालय (जर्मन : "Universität zu Köln") जर्मनी के कोलोन नगर में स्थित एक प्रसिद्ध विश्वविद्यालय है। यह यूरोप के सबसे पुराने विश्वविद्यालयों में से एक है। इसमें 38,000 विद्यार्थी एवं 4,000 परास्नातक है जो इसे जर्मनी का सबसे बड़ा विश्वविद्यालय बनाते हैं।
शाही स्वीडिश विज्ञान अकादमी
शाही स्वीडिश विज्ञान अकादमी (Royal Swedish Academy of Sciences (RSAS)) या "Kungliga Vetenskapsakademien" ("KVA") स्वीडेन की शाही अकादमियों में से एक है। यह एक स्वतंत्र, अशासकीय, वैज्ञानिक संस्थान है। यह विज्ञान (मुख्यतः प्राकृतिक विज्ञान तथा गणित) को प्रोत्साहन देने का कार्य करती है।
इस अकादमी की स्थापना २ जून १७३९ को हुई थी।
रंजीत होसकोटे
रंजीत होसकोटे (जन्म: २० मार्च १९६९) एक भारतीय अंग्रेजी भाषा के कवि एवं लेखक और अनुवादक हैं। इनका जन्म मुंबई में हुआ।
मेल गिब्सन
मेल जेराड गिब्सन (जन्म:3 जनवरी 1956) एक अमेरिकी अभिनेता, फिल्म निर्देशक, निर्माता और पटकथा लेखक है।
यमुनाचार्य
यमुनाचार्य रामानुजाचार्य के पहले विशिष्टाद्वैत वेदांत के सुप्रसिद्ध आचार्य जिन्हें 'आलबंदार' भी कहते हैं। एक परंपरा के अनुसार ये रामानुज के गुरु भी थे। इनका काल ११वीं शताब्दी का पूर्वार्ध होना चाहिए। इन्होंने वैणव आगमों को वेदों के समान प्रामाणिक माना।
यमुनाचार्य की रचनाएँ संस्कृत में हैं। उनकी प्रसिद्ध कृतियाँ निम्नलिखित हैं-
ऐंफ़िबोल
ऐंफ़िबोल (Amphibole) खनिजों के एक समूह का नाम है। इस वर्ग के खनिज पाइरॉक्सीन खनिजों (Pyroxene) के समानीय हैं। इनका रासायनिक संगठन तथा भौतिक गुण पाइरॉक्सीन खनिजों के समान हैं। फलस्वरूप पाइरॉक्सीन और ऐफ़िबोल खनिजों में भेद करना कठिन हो जाता है। दोनों वर्गो के प्रकाशीय गुण भिन्न-भिन्न होते हैं। इसी आधार पर अण्वीक्ष यंत्र की सहायता से उनमें भेद किया जाता है।
साधारणत: ऐंफ़िबोल खनिज लोहा, मैगनीशियम तथा कैल्सियम के सिलीकेट हैं। पर कुछ खनिजों में थोड़ा बहुत सोडा और ऐल्यूमिना भी विद्यमान रहता है। इस वर्ग का सबसे महत्वपूर्ण खनिज हार्नब्लेंड है। यह एकनत (मोनोक्लिनिक) समुदाय में स्फुटित होता है। यह बहुधा स्तंभीय (कॉलमनर) रूप में, किंतु कभी-कभी दानेदार अथवा रेशेदार रूप में भी, मिलता है। सतह काच की तरह चमकती है। रेशेदार रूप में भी, मिलता है। रेशेदार आकृति में उपलब्ध होने पर रेशे रेशम के समान दिखाई पड़ते हैं। इस खनिज में दो तड़कन तल होते हैं, जो समपार्श्व (प्रिज्म़) के कलकों के समांतर ५६ डिग्री और १२४ डिग्री के कोण पर रहते हैं। इनकी कठोरता ५ से ६ तक और आपेक्षिक घनत्व २.९ से ३.४ तक होता है।
ऐंफ़िबोल के खनिज आग्नेय और रूपांतरित (मेटामार्फ़िक) शिलाओं में पाए जाते हैं, जैसे डायोराइट, ऐंफ़ीबोलाइट, आदि शिलाओं में।
ऑर्थोक्रोम्बिक श्रेणी मोनोक्लिनिक श्रेणी
एन्थोफिलाइट (Anthophyllite) occurs as brownish, fibrous or lamellar masses with hornblende in mica-schist at Kongsberg in Norway and some other localities. An aluminous related species is known as gedrite and a deep green Russian variety containing little iron as kupfferite.
हॉर्नब्लेण्ड (Hornblende) is an important constituent of many igneous rocks. It is also an important constituent of amphibolites formed by metamorphism of basalt.
पाइरॉक्सीन
पाइरॉक्सीन (Pyroxene) खनिजों का एक महत्वपूर्ण समूह है जो शैल-निर्माण करने वाले इनोसिलिकेट (inosilicate) होते हैं। ये बहुत सी आग्नेय एवं रूपान्तरित शैलों में पाये जाते हैं।
खनिज विज्ञान में कुछ शैल (rocks) बनानेवाले खनिजों का रासायनिक संगठन लगभग एक सा हाता है और ये ऐंफिबोल (Amphibole) समूह के खनिजों से बहुत मिलते जुलते हैं। ऐंफिबोल और पाइरॉक्सीन समूह के खनिजों में विदलन, क्रिस्टलीय रूप इत्यादि में कुछ अंतर भी है। कुछ में सोडियम और पोटासियम के सिलिकेट भी पाए जाते हैं। फेल्सपार (feldspar) के बाद ये आग्नेय शैलों के सबसे अधिक मात्रा में पाए जानेवाले अवयव हैं। बैसाल्ट (Basalt), गैब्रो (Gabbro), डोलराइट इत्यादि पाइरॉक्सीन समूह से बने हैं। ये क्षारक गुणवाले पदार्थ हैं और इनके क्रिस्टल प्रिज़्मीय आकार के हाते हैं। इनका विदरण कोण ८७ डिग्री हाता है। रसायन की दृष्टि से: ये सभी प्राय: मेटासिलिकेट होते हैं। क्रिस्टलों की सममिति के आधार पर इनका तीन विभिन्न श्रेणियों में विभाजित किया गया है:पाइरॉक्सीन के क्रिस्टल छोटे होते हैं तथा इनके सिरों पर दो फलक होते हैं। इनका रंग काला, हरा या भूरा, चमक अधात्विक, विदर शंखाभ, कठोरता पाँच से सात तक तथा आपेक्षिक घनत्व ३.२ से ३.५ तक होता है। कुछ समय पश्चात् इनकी चमक कम हो जाती है।
क्लीनोएंस्टाटाइट और एकनताक्ष मेटासिलिकेट उल्का में भी पाए गए हैं। मैग्नीशियम मेटासिलिकेट का निर्माण रसायनशालाओं में ही हो सका है। पाइरॉक्सीनवाली शिलाएँ अनेक देशों, जैसे तुर्की, तिब्वत, बर्मा और भारत में पाई जाती हैं। ये शिलाएँ सर्वप्रथम भारत ही मिली थीं। दक्षिण भारत में चेन्नै के निकट पल्लावरम में सरनोकाइट (Charnockite) की सुंदर पहाड़ियाँ हैं। जिस शैल में बृहपर्स्थीन होते हैं उसे 'चारनोकाइट' भी कहते हैं।
पाइरॉक्सीन खनिजों से बनी चट्टानों को पाइरॉक्सिनाइट (Pyroxenite) भी कहते हैं। ये शैल हॉर्नब्लेंडाइट से मिलते जुलते है, जिनमें प्रधानतया हार्नब्लेंड (hornblende) होते हैं।
द अनुपम खेर शो - कुछ भी हो सकता है
द अनुपम खेर शो - कुछ भी हो सकता है एक भारतीय संवाद कार्यक्रम है जो कलर्स टीवी पर प्रसारित होता है। कार्यक्रम की मेजबानी अनुपम खेर कृत है। कार्यक्रम के हर प्रकरण में अलग-अलग मुख्य अतिथियों को आमंत्रित किया जाता है।
यह कार्यक्रम बॉलीवुड के उन प्रसिद्ध अदाकारों के जीवन से जुड़े प्रेरणाप्रद तथ्यों को उजागर करता है जो कठिन परिश्रम तथा आत्मबल में विश्वास रखते है। इस कार्यक्रम का आग़ाज शाहरुख खान नामक अभिनेता के आतिथ्य से हुआ था।
कलर्स टीवी के जालस्थल पर द अनुपम खेर शो - कुछ भी हो सकता है का आधिकारिक पृष्ठ
थार महोत्सव
थार महोत्सव अक्टूबर माह में बाड़मेर जिले में लगने वाला एक प्रसिद्ध मेला है। जिसमें देशी-विदेशी जनता भाग लेती है। यह मेला तीन दिन तक लगता है।
कुंजम दर्रा
कुंजम दर्रा (या कुंजम ला; अथवा कुंज़म, कुंज़ुम, कुंज़ोम) हिमालय का एक प्रमुख दर्रा है जो भारत के हिमाचल प्रदेश राज्य में स्थित है। यह लाहौल और स्पीति घाटी को जोड़ता है। इसकी ऊँचाई 4590 मीटर है।
कुंजम माता यहाँ की अधिष्ठात्री देवी हैं। यहाँ से जाने वाले लगभग सभी वाहन कुंजम माता के मंदिर पर सर झुकाते हुए जाते हैं।
क्राइम पेट्रोल
क्राइम पॅट्रोल एक भारतीय टेलीविजन पर प्रसारित अपराध-श्रृंखला है जिसका विकास, लेखन और निर्देशन सुब्रामनियम एस० अय्यर ने सोनी एंटरटेनमेंट टेलीविजन इंडिया और सोनी एंटरटेनमेंट टेलीविजन एशिया के लिए किया है। श्रृंखला के रूप में भारत में होने वाले अपराध के मामलों को नाटकीय संस्करण में प्रस्तुत किया जाता है। श्रृंखला के सर्वप्रथम 9 मई 2003 को हरी झंडी दिखाई गई थी और यह सिलसिला अगले 3 सीज़न के लिए चलता रहा है। वर्तमान में अपराध पेट्रोल दस्तक शीर्षक सीज़न 4 में प्रसारित किया जा रहा है और अनूप सोनी द्वारा इसे पेश किया गया है। सीज़न 4 कुख्यात बेबी फ़लक मामले, 2012 दिल्ली सामूहिक बलात्कार मामले और 2013 मुंबई सामूहिक बलात्कार जैसे मामलों को प्रसारित किया गया है।
इस धारावाहिक का आदर्श वाक्य है "अपराध किसी का भला नहीं करता" ("Crime never pays")। अनूप सोनी के अनुसार इस तरह के एक रियलिटी शो के पीछे मूल विचार लोगों के बीच में आपराधिक गतिविधियों से दर्शकों को जागरुक बनाने और कैसे उन्हें बताना कि कैसे वे खुद की रक्षा कर सकते हैं। यह वास्तविक जीवन के अपराध और घटनाओं का नाटकीय रूपांतर है और दिखाता है कि पुलिस मामलों को कैसे सुलझाती है।
दुनिया भर में अपराध के इस नाटकीय रूपान्तर को ज्यादातर पसन्द किया गया है। वर्तमान में अपराध पेट्रोल दस्तक इसके पिछले सीज़न की तुलना में अधिक लोकप्रिय हो गया है, हालांकि हाल ही में इसके उत्पादन और गुणवत्ता के लिए आलोचना की गई है और सीआईडी ​​जैसे काल्पनिक अपराध शो से कड़ी प्रतिस्पर्धा का सामना कर रहा है।
क्राइम पॅट्रोल दस्तक अन्य भारतीय भाषाओं में डब किया गया है। पाकिस्तान में यह शो "जियो तेज" और "जियो कहानी" पर देखा गया है। क्राइम पॅट्रोल दस्तक का एक बंगाली संस्करण सेट इंडिया ही के चैनल सोनी आठ पर प्रसारित किया गया है।
चन्दौसी
चन्दौसी (Chandausi) भारत के उत्तर प्रदेश राज्य के सम्भल ज़िले में स्थित एक नगर है। इसको पुराने समय में चाँदसी नगरी के नाम से जाना जाता है।
चन्दौसी दिल्ली से लगभग १४० किमी पूर्व में तथा मुरादाबाद नगर से ४० किमी दक्षिण में स्थित प्रसिद्ध व्यापारिक मंडी है। अलीगढ़, खैर, मेरठ, बरेली, नैनीताल और सहारनपुर के बीच में स्थित होने के कारण इस मंडी का केंद्रीय महत्व है। सड़कों और रेलों का प्रसिद्ध जंकशन है। यहाँ भारत का प्रसिद्ध टेर्निंग काॅलेज हैं जो रेलवे स्टेशन के निकट स्थित है। गेहूँ, चावल, मक्का, सरसों, जौ ताथ नमक का व्यापार होता है। चंदौसी का घी शुद्धता के लिये उत्तरी भारत में प्रसिद्ध है। कपास से विनौला निकालने की मशीनें भी यहाँ हैं। यहाँ से कपास, सन, पटुआ, चीनी और पत्थर बाहर भेजा जाता है। इसके समीप जलविद्युत् केंद्र है।यहाँ गणेश चौथ का मेला लगता है और ये मुंबई के बाद यहाँ लगता है। भारत में चंदौसी के गणेश मेला का द्वितीय स्थान है। यहां मिंट आयल का बड़ा काम होता है ।
आनंदराज आंबेडकर
आनंदराज यशवंत आम्बेडकर (जन्म: 2 जून 1967, मुम्बई) एक भारतीय राजनेता और अभियंता है। वे रिपब्लिकन सेना राजनीतिक पार्टी के नेता है। ये भारत रत्न डॉ॰ भीमराव आम्बेडकर के पौत्र है तथा प्रकाश आम्बेडकर के छोटे भाई है।
राघव रेड्डी
राघव रेड्डी (Gunnam Raghava Reddy) विश्व हिन्दू परिषद के अंतरराष्ट्रीय अध्यक्ष हैं। वे कुरनूल, आंध्र प्रदेश से हैं। रेड्डी इसके पहले विश्व हिंदू परिषद के कोषाध्यक्ष हुआ करते थे।
स्पेशल फ्रंटियर फोर्स
स्पेशल फ्रंटियर फोर्स 14 नवम्बर 1962 को बनाया गया भारत का एक विशेष अर्द्धसैनिक बल हैं। इसका मुख्य लक्ष्य था मूल रूप से चीन के साथ अगले संघर्ष की पूर्व तैयारी। इस बल को छापामार युद्ध और खुफिया सूचनाएं जुटाने के लिए प्रशिक्षित किया गया था। यह रॉ का ही शाखा हैं।
दुर्गा वाहिनी
दुर्गा वाहिनी और मातृ शक्ति विश्व हिन्दू परिषद की महिला शाखा हैं। इसकी स्थापना १९९१ में साध्वी ऋतम्भरा ने किया। विहिप के अनुसार मातृ शक्ति-दुर्गा वाहिनी का उद्देश्य धार्मिक और सांस्कृतिक कार्यो के लिए महिलाओ को प्रेरित करना और महिलाओ को शारीरिक, मानसिक रूप से प्रबल बनाना। २००२ में दुर्गा वाहिनी के ८,००० सदस्य थे, जिनमे से १,००० सिर्फ अहमदाबाद के थे।
साधू प्रिय दास
साधू प्रिय दास भारत में जन्मे रूसी हिन्दू परिषद वर्तमान अध्यक्ष हैं। वे इस्कॉन के सदस्य हैं। भगवत गीता कोर्ट केस में इनका मुख्य भूमिका थी। वे मास्को में रहते हैं। साधू प्रिय दास का वास्तविक नाम संजीव कुमार झा हैं।
महेंद्र कुमार
महेंद्र कुमार हिन्दू संगठन बजरंग दल, कर्नाटक राज्य के संयोजक हैं।
१५ सितंबर २००८ में कर्नाटक के विभिन्न भागों में चर्चों और प्रार्थनास्थलों पर हुए हमलों के सिलसिले में पुलिस ने राज्य के बजरंग दल के संयोजक महेंद्र कुमार को गिरफ्तार किया था।
गिरिराज स्वामी
गिरिराज स्वामी एक इस्कॉन के अध्यात्मिक गुरु हैं। वें भक्तिवेदान्त स्वामी प्रभुपाद के शिष्य हैं।
तिलोत्तमा
तिलोत्तमा एक प्रसिद्ध अप्सरा का नाम है।
तिलोत्तमा कश्यप और अरिष्टा की कन्या जो पूर्वजन्म में ब्राह्मणी थी और जिसे असमय स्नान करने के अपराध में अप्सरा होने का शाप मिला था। एक दूसरी कथा के अनुसार यह कुब्जा नामक स्त्री थी जिसने अपनी तपस्या से वैकुंठ पद प्राप्त किया। उस समय सुंद और उपसुंद नामक राक्षसों का अत्याचार बहुत बढ़ गया था इसलिये उनके संहार के लिए ब्रह्मा ने विश्व की उत्तम वस्तुओं से तिल-तिल सौंदर्य लेकर इस अपूर्व सुंदरी की रचना की (इसी से "तिलोत्तमा" नाम पड़ा)। उसे देखते ही दोनों राक्षस उसे पाने के लिये आपस में लड़ने लगे और दोनों एक दूसरे द्वारा मारे गए।
अहमदनगर सल्तनत
निजामशाही उत्तर-पश्चिमी दक्कन में स्थित एक उत्तर-मध्यकालीन भारतीय राज्य था। यह गुजरात और बीजापुर के सल्तनत के बीच स्थित था।
मनोज कुमार (मुक्केबाज़)
मनोज कुमार भारत के हरियाणा प्रांत के एक मुक्केबाज हैं।  2007 व 2013 के एशियाई खेलों में उन्होंने काँस्य पदक प्राप्त किया था।
इन्होंने नई दिल्ली में हुए 2010 राष्ट्रमण्डल खेलों में मुक्केबाज़ी में स्वर्ण पदक प्राप्त किया।
१० अगस्त २०१६ के पहला मुकाबला।
कुटज
कुटज (वानस्पतिक नाम : "Wrightia antidysenterica") एक पादप है। इसके पौधे चार फुट से १० फुट तक ऊँचे तथा छाल आधे इंच तक मोटी होती है। पत्ते चार इंच से आठ इंच तक लंबे, शाखा पर आमने-सामने लगते हैं। फूल गुच्छेदार, श्वेत रंग के तथा फलियाँ एक से दो फुट तक लंबी और चौथाई इंच मोटी, इंच मोटी, दो-दो एक साथ जुड़ी, लाल रंग की होती हैं। इनके भीतर बीज कच्चे रहने पर हरे और पकने पर जौ के रंग के होते हैं। इनकी आकृति भी बहुत कुछ जौ की सी होती है, परंतु ये जौ से लगभग ड्योढ़े बड़े होते हैं।
कुटज की फली के बीज का नाम इंद्रजौ या इंद्रयव है। संस्कृत, बँगला तथा गुजराती में भी बीज का यही नाम है। परंतु इस फली के पौधे को हिंदी में कोरैया या कुड़ची, संस्कृत में कुटज या कलिंग, बँगला और अंग्रेजी में कुड़ची तथा लैटिन में "राइटिया एटिडिसेंटेरिका (Wrightia antidysenterica)" कहते हैं। तच
इस पौधे की दो जातियाँ हैं- काली और श्वेत। ऊपर जिस पौधे का वर्णन किया गया है वह 'काली कोरैया' और उसके बीज 'कड़वा इंद्रजौ' कहलाते हैं। दूसरे प्रकार के पौधे को लैटिन में 'राइटिया टिंक्टोरिया' (Wrightia tinctoria) तथा उसके बीज को हिंदी में 'मीठा इंद्रजौ' कहते हैं। काला पौधा समस्त भारत में पाया जाता है।
काले पौधे की छाल, जड़ और बीज प्राचीन काल से अति उपयोगी ओषधि माने जाते हैं। छाल विशेष लाभदायक होती है। आयुर्वेदिक मतानुसार यह कड़वी, शुष्क, गरम और कृमिनाशक तथा रक्ततिसार, आमातिसार इत्यादि अतिसारों में बड़ी लाभदायक है। मरोड़ के दस्त के रोग में, जिसमें रक्त भी जाता है, इसे आशीर्वादस्वरूप कहा है। बवासीर के खून को भी बंद करती है। जूड़ी (मलेरिया), अँतरिया तथा मियादी बुखार में इसका सत्व, प्रमेह और कामला में शहद के साथ इसका स्वरस तथा प्रदर में इसका चूर्ण लोहभस्म के साथ देने का विधान है।
रासायनिक विश्लेषण से इसकी छाल में कोनेसीन, कुर्चीन और कुर्चिसीन नामक तीन उपक्षार (ऐल्कलॉएड) पाए गए है, जिनका प्रयोग ऐलोपैथिक उपचार में भी होता है।
आयुर्वेद के अनुसार इस पौधे की जड़ और बीज, अर्थात् इंद्रजौ में भी पूर्वोक्त गुण होते हैं। ये ग्राही होते हैं। ये ग्राही और शीतल तथा आँतों की ऐसी व्याधि में, जिसमें रक्त गिरने के साथ ज्वर भी रहता है, मट्ठे के साथ अति लाभदायक कहे गए हैं। स्तंभन के साथ इनमें आँव के पाचन का भी गुण होता है।
इस जाति के श्वेत पौधे के फूलों में एक प्रकार की सुगंध होती है जो काले पौधे के फूलों में नहीं होती। श्वेत पौधे की छाल लाल रंग लिए बादामी तथा चिकनी होती है। फलियों के अंत में बालों का गुच्छा सा होता है। यह पौधा औषधि के काम में नहीं आता।
मीठा इन्द्रजौ
मीठा इन्द्रजौ या मीठी इन्द्रयव (Wrightia tinctoria) एक पादप है। इसे 'श्वेत कुटज' भी कहते हैं। इस जाति के श्वेत पौधे के फूलों में एक प्रकार की सुगंध होती है जो काले पौधे के फूलों में नहीं होती। श्वेत पौधे की छाल लाल रंग लिए बादामी तथा चिकनी होती है। फलियों के अंत में बालों का गुच्छा सा होता है। यह पौधा त्वचा विकार जैसे सोरायसिस फंगल संक्रमण की औषधि में उपयोगी है
बंगाल केमिकल्स एण्ड फार्मास्यूटिकल्स लिमिटेड
बंगाल केमिकल्स एण्ड फार्मास्यूटिकल्स लिमिटेड (BCPL) भारत सरकार का एक सार्वजनिक क्षेत्र का उपक्रम है। इसकी स्थापना १९०१ में प्रफुल्ल चन्द्र राय ने कोलकाता में की थी। यह भारत की प्रथम औषधिनिर्माता कम्पनी थी। इस कम्पनी का मुख्यालय कोलकाता में है।
सुशीला दीदी
सुशीला दीदी (५ मार्च १९०५ - १३ जनवरी १९६३) भारत के स्वतंत्रता संग्राम की एक क्रांतिकारी महिला थीं।
सुशीला दीदी का जन्म पंजाब राज्य के गुजरात मण्डल के दन्तो चुहाड़ में ५ मार्च १९०५ को हुआ था। १९२६ में जब वह कॉलेज की पढ़ाई कर रहीं थी, उनमें देश प्रेम की भावना प्रबल हुई। इसके बाद वे भारत की स्वाधीनता के लिए काम करने वाले क्रांतिकारी दल में शामिल हो गईं।
१९२६ ई. में बिस्मिल, रोशन सिंह और राजेन्द्र लाहिड़ी को फाँसी दिये जाने की घटना ने सुशीला को क्रांतिकारी गतिविधियों की ओर मोड़ दिया।  वे भगवती चरण बोहरा के साथ हिन्दुस्तान शोसलिस्ट रिपब्लिकन एसोसिएशन में शामिल हो गईं। सान्डर्स की हत्या के बाद उन्होने भगत सिंह के छिपकर रहने के लिये कोलकाता में एक घर की व्यवस्था की। असेम्बली पर बम फेकने के बाद जब भगत सिंह और बटुकेश्वर दत्त पकड़े गये तो सुशीला दीदी और दुर्गा भाभी ने मिलकर अन्य क्रांतिकारियों को भाग जाने में सहायता की। १ अक्टूबर १९३१ को उन्होने अन्य के साथ मिलकर यूरोपीय सर्जेण्ट टेलर तथा उसकी पत्नी को गोली मारी और बच निकलीं।
काकोरी काण्ड के कैदियों के मुक़दमे की पैरवी के लिए अपनी स्वर्गीय माँ द्वारा शादी की ख़ातिर रखा 10 तोला सोना उठाकर दान में दिया।
रजनी राज़दान
श्रीमती रजनी राज़दान भारत के संघ लोक सेवा आयोग (यूपीएससी) की वर्तमान अध्यक्षा हैं। 16 अगस्त 2014 को आयोग के निवर्तमान अध्यक्ष प्रो॰ डी.पी. अग्रवाल ने उन्हें के रूप में पद और गोपनीयता की शपथ दिलाई।
श्रीमती राज़दान हरियाणा कैडर के 1973 बैच की आईएएस अधिकारी हैं। वे 19 अप्रैल 2010 को आयोग की सदस्य बनी थीं। यूपीएससी में आने से पूर्व वह सचिव, पेंशन एवं पेंशनभोगी कल्याण और प्रशासनिक सुधार तथा जन शिकायते विभाग में सचिव थीं। वे भारत सरकार और हरियाणा सरकार में विभिन्न महत्वपूर्ण पदों पर रही हैं।
अमरचन्द बांठिया
अमरचंद बांठिया (१७९३ - १८५८) भारत की स्वतंत्रता के प्रथम संग्राम के एक नायक थे। जब 1858 की भीषण गर्मी में लू के थपेड़ों के बीच, झांसी की वीरांगना रानी लक्ष्मीबाई तथा उनके योग्य सेना नायक राव साहब और तात्या टोपे आदि सब, अंग्रेजों के खिलाफ युद्ध करने के लिए ग्वालियर के मैदान-ए-जंग में आ डटे थे। उस समय झांसी की रानी की सेना और ग्वालियर के विद्रोही सैनिकों को कई महीनों से वेतन तथा राशन आदि का समुचित प्रबंध न हो पाने से संकटों का सामना करना पड़ रहा था। देश के ऐसे समय में अमरचंद बांठिया आगे बढ़े और महारानी लक्ष्मीबाई के एक इशारे पर ग्वालियर का सारा राजकोष विद्रोहियों के हवाले कर दिया। अमरचंद बांठिया को 22 जून 1859 को सराफा बाजार ग्वालियर में नीम के पेड़ पर लटका कर फांसी दे दी गई थी।
राजस्थान की राजपूतानी शौर्य भूमि बीकानेर में शहीद अमरचंद बांठिया का जन्म 1793 में हुआ था। देश के लिए कुछ कर गुजरने का जज्बा शुरू से ही उनमें था। बाल्यकाल से ही उन्होंने ठान रखा था कि देश की आन-बान और शान के लिए कुछ कर गुजरना है। इतिहास में स्व. अमरचंद के बारे में बहुत ज्यादा जानकारी नहीं मिलती, लेकिन कहा जाता है कि पिता के व्यावसायिक घाटे ने बांठिया परिवार को राजस्थान से ग्वालियर कूच करने के लिए मजबूर कर दिया और यह परिवार सराफा बाजार में आकर बस गया। ग्वालियर की तत्कालीन सिंधिया रियासत के महाराज ने उनकी कीर्ति से प्रभावित होकर उन्हें राजकोष का कोषाध्यक्ष बना दिया। उस समय ग्वालियर का गंगाजली खजाना गुप्त रूप से सुरक्षित था जिसकी जानकारी केवल चुनिन्दा लोगों को ही थी। बांठिया जी भी उनमें से एक थे। वस्तुतः वे खजाने के रक्षक ही नहीं वरन ज्ञाता भी थे। उनकी सादगी, सरलता तथा कर्तव्य परायणता के सभी कायल थे।
1857 का स्वातंत्र समर अपने पूर्ण यौवन पर था, किन्तु दुर्भाग्य से तत्कालीन सिंधिया रियासत अंग्रेजों की मित्र थी। किन्तु अधिकारियों में अक्सर इस विषय में चर्चा हुआ करती थी। एक अधिकारी ने एक दिन जैन मत मानने वाले अमर चंद बांठिया जी से कहा कि भारत माता को दासता से मुक्त करने के लिए अब तो आपको भी अहिंसा छोड़कर शस्त्र उठा लेना चाहिए। बांठिया जी ने कहा कि भाई मैं हथियार तो नहीं उठा सकता, किन्तु एक दिन समय आने पर ऐसा काम करूंगा जिससे क्रान्ति के पुजारियों को मदद मिलेगी। तभी ग्वालियर पर झांसी की रानी लक्ष्मीबाई का अधिकार हो गया तथा अंग्रेजों के सहयोगी शासक वहां से हटने को विवश हुए। लक्ष्मीबाई तथा तात्या टोपे अपने सैन्य बल के साथ अंग्रेजों से लोहा तो ले रहे थे, किन्तु उनकी सेना को कई महीन से न तो वेतन प्राप्त हुआ था और नहीं उनके भोजन आदि की समुचित व्यवस्था थी। अर्थाभाव के कारण स्वाधीनता समर दम तोड़ता दिखाई दे रहा था। इस स्थिति को देखते हुए बांठिया जी ने अपनी जान की परवाह न कर क्रांतिकारियों की मदद की तथा ग्वालियर का राजकोष उनके सुपुर्द कर दिया। यह धनराशि उन्होंने ८ जून १८५८ को उपलब्ध कराई। उनकी मदद के बल पर वीरांगना लक्ष्मीबाई दुश्मनों के छक्के छु़ड़ाने में सफल रहीं। वीरांगना के शहीद होने के चार दिन बाद ही श्री अमरचंद बांठिया को राजद्रोह के अपराध में उनके निवास स्थान के नजदीक सराफा बाजार में ही सार्वजनिक रूप से नीम के पेड़ पर लटकाकर फाँसी दे दी। अँगरेजों ने भले ही उन्हें फाँसी पर लटका दिया हो, पर उनका कार्य और शहादतर हमेशा प्रेरणा देता रहेगा। 1857 की क्रान्ति में ग्वालियर का नाम स्वर्णाक्षरों में यदि लिखा गया है, तो केवल हुतात्मा अमर चंद बांठिया की अतुलनीय बलिदानी गाथा के कारण।
स्वामी सत्यमित्रानन्द गिरि
स्वामी सत्यमित्रानन्द गिरि जी (जन्म : १९ सितम्बर १९३२, मृत्युः २५ जून २०१९) एक आध्यात्मिक गुरु थे। उन्हें ज्योतिर्मठ पीठ के जगद्गुरु शंकराचार्य बनाया गया था, किन्तु १९६९ में उन्होंने इस पद को स्वेच्छा से त्याग दिया था। उन्होंने हरिद्वार में भारतमाता मन्दिर की स्थापना की।
स्वामी सत्यमित्रानंद गिरि जी का जन्म 19 सिंतबर, 1932 को आगरा में हुआ था. लेकिन स्वामी सत्यमित्रानंद गिरि का परिवार उत्तर प्रदेश के सीतापुर का रहने वाला था. बचपन से ही स्वामी जी की रुचि संन्यास और अध्यात्म में थी. जिसकी वजह से उन्होंने अपना सांसारिक जीवन बहुत कम उम्र में त्याग दिया था. सांसारिक जीवन से संन्यास लेने से पहले लोग उऩ्हें अंबिका प्रसाद पांडेय के नाम से पहचानते थे.
कोलकाता श्रेणी के विनाशक पोत
कोलकाता श्रेणी के विनाशक पोत भारतीय नौसेना की परियोजना 15ए के नाम से भी जानी जाती है जो कि प्रसिद्ध परियोजना 15 ‘दिल्ली’ के अनुवर्ती है जिन्हें नब्बे के दशक के अंत में सेवा में शामिल किया गया था। भारतीय नौसेना के नौसैनिक डिजाइन निदेशालय ने इन पोतों की परिकल्पना और डिजाइनिंग की है। इन पोतों का नामकरण भारत के प्रमुख बंदरगाह शहरों जैसे कोलकाता, कोच्चि और चेन्नई के नाम पर किया गया है।
कोलकाता श्रेणी का प्रथम विध्वंसक पोत आईएनएस कोलकाता 16-अगस्त, 2014 को भारतीय नौसेना में शामिल किया गया।
आईएनएस कोलकाता की नींव 26 सितंबर 2003 को रखी गई थी और पोत का 30 मार्च 2006 को जलावतरण हुआ था। इसे भारत में अब तक तैयार किया गया सर्वाधिक ताकतवर युद्धपोत माना जाता है। इस जानदार पोत की लंबाई 164 मीटर और चौड़ाई तकरीबन 18 मीटर है। इसकी पूर्ण भार विस्थापन क्षमता 7400 टन है। इस पोत में संयुक्त गैस और गैस (सीओजीएजी) प्रणोदन प्रणाली लगी हुई है, जिसमें चार शक्तिशाली रिवर्सिबल गैस टर्बाइन लगी हुई हैं और यह 30 नॉट से भी ज्यादा गति हासिल कर सकता है। चार गैस टर्बाइन जनरेटरों और एक डीजल आल्टरनेटर से इस पोत को बिजली सुलभ होती है। ये सभी मिलकर 4.5 मेगावाट बिजली पैदा करते हैं जो एक छोटे शहर को रोशन करने में सक्षम है। इस पोत पर 30 अधिकारी और 300 नाविक तैनात किए जा सकते हैं। यह पोत अत्यंत उत्कृष्ट अत्याधुनिक हथियारों और संवेदकों से लैस है, जिनमें लंबी दूरी तक भूमि से हवा में मार करने वाली मिसाइल (एलआरएसएएम) एवं एमएफ-स्टार बहु-गतिशील चरण वाला ऐरे रडार भी शामिल हैं। यह पोत उन्नत सुपरसोनिक और लंबी दूरी तक भूमि से भूमि तक मार करने वाली ब्रह्मोस मिसाइल से भी लैस है, जो भारत और रूस का संयुक्त उद्यम है। स्वदेश निर्मित 76 एमएम सुपर रैपिड गन माउंट (एसआरजीएम) और एके 630 सीआईडब्ल्यूएस हवा और भूमि पर मौजूद लक्ष्यों पर निशाना साध सकते हैं। समस्त पनडुब्बी-रोधी हथियार और इसमें लगे संवेदक सेट समुद्र में जंग लड़ने के लिए स्वदेश में किए गए प्रयासों के अनुपम उदाहरण हैं, जिनमें स्वदेश निर्मित रॉकेट लांचर (आईआरएल), स्वदेश निर्मित ट्वीन-ट्यूब टॉरपीडो लांचर (आईटीटीएल) और नई पीढ़ी के एचयूएमएसए सोनार शामिल हैं। संवेदक सूट में अन्य उन्नत भूतल एवं वायु सर्विलांस रडार और स्वदेश निर्मित इलेक्ट्रॉनिक युद्ध प्रणाली शामिल हैं। एक अत्याधुनिक काम्बेट मैनेजमेंट सिस्टम (सीएमएस-15ए) को इस पोत में लगे हथियारों और संवेदकों से एकीकृत किया गया है। इस पोत में दो सीकिंग या चेतक हेलिकॉप्टरों का परिचालन करने की सुविधा है।
आई एन एस कोच्चि (INS Kochi) कोलकाता-श्रेणी विध्वंसक शृंखला का दूसरा जहाज है जिसे ३० सितम्बर २०१५ को भारतीय नौसेना में शामिल किया गया।
किरन चन्द्र बन्दोपाध्याय
किरन चन्द्र बन्दोपाध्याय बंगला साहित्यकार थे। उनके द्वारा रचित नाटक "भारतमाता" बहुत लोकप्रिय हुआ।
दिल्ली श्रेणी के विनाशक पोत
दिल्ली श्रेणी के विनाशक पोत भारतीय नौसेना के एक महत्वपूर्ण अंग हैं। इनका श्रेणीकरण "निर्देशित प्रक्षेपास्त्र विध्वंसक पोत" के रूप में किया जाता है। 2014 में कोलकाता श्रेणी के पोतों के शुभारंभ तक ये स्वदेश में डिज़ाईन व निर्मित किए जाने वाले ये सबसे बड़े युद्धपोत थे। इन पोतों का निर्माण मुंबई स्थित मझगांव डॉक्स लिमिटेड में हुआ।
पर्यावरणीय विधि
पर्यावरणीय विधि अथवा पर्यावरण विधि (अंग्रेज़ी:) समेकित रूप से उन सभी अंतर्राष्ट्रीय, राष्ट्रीय अथवा क्षेत्रीय सन्धियों, समझौतों और संवैधानिक विधियों को कहा जाता है जो प्राकृतिक पर्यावरण पर मानव प्रभाव को कम करने और पर्यावरण की संधारणीयता बनाये रखने हेतु हैं।
भारत में पर्यावरण क़ानून पर्यावरण (रक्षा) अधिनियम 1986 से नियमित होता है जो एक व्‍यापक विधान है। इसकी रूप रेखा केन्‍द्रीय सरकार के विभिन्‍न केन्‍द्रीय और राज्‍य प्राधिकरणों के क्रियाकलापों के समन्‍वयन के लिए तैयार किया गया है जिनकी स्‍थापना पिछले कानूनों के तहत की गई है जैसाकि जल अधिनियम और वायु अधिनियम।
मानव पर्यावरण की रक्षा और सुधार करने एवं पेड़-पौधे और सम्‍पत्ति का छोड़कर मानव जाति को आपदा से बचाने के लिए ईपीए पारित किया गया, यह केन्‍द्र सरकार का पर्यावरणीय गुणवत्ता की रक्षा करने और सुधारने, सभी स्रोतों से प्रदूषण नियंत्रण का नियंत्रण और कम करने और पर्यावरणीय आधार पर किसी औद्योगिक सुविधा की स्‍थापना करना/संचालन करना निषेध या प्रतिबंधित करने का अधिकार देता है।
अन्य विधियों में भारतीय वन अधिनियम, 1927 और वन्यजीव संरक्षण अधिनियम, 1972 प्रमुख हैं।
एक राष्ट्रीय हरित प्राधिकरण का भी गठन किया गया है।
वंशीधर शर्मा
श्री वंशीधर शर्मा अगस्त, 2014 से भारत के प्रमुख अर्धसैनिक बल सशस्त्र सीमा बल के महानिदेशक हैं।
राष्ट्रीय हरित प्राधिकरण अधिनियम, 2010
राष्ट्रीय हरित प्राधिकरण अधिनियम, 2010 द्वारा भारत में एक राष्ट्रीय हरित प्राधिकरण (नेशनल ग्रीन ट्रिब्यूनल) की स्थापना की गई है। 18 अक्टूबर 2010 को इस अधिनियम के तहत पर्यावरण से संबंधित कानूनी अधिकारों के प्रवर्तन एवं व्यक्तियों और संपत्ति के नुकसान के लिए सहायता और क्षतिपूर्ति देने या उससे संबंधित या उससे जुड़े मामलों सहित, पर्यावरण संरक्षण एवं वनों तथा अन्य प्राकृतिक संसाधनों के संरक्षण से संबंधित मामलों के प्रभावी और त्वरित निपटारे के लिए राष्ट्रीय हरित अधिकरण की स्थापना की गयी। यह एक विशिष्ट निकाय है जो बहु-अनुशासनात्मक समस्याओं वाले पर्यावरणीय विवादों को संभालने के लिए आवश्यक विशेषज्ञता द्वारा सुसज्जित है। यह प्राधिकरण, सिविल प्रक्रिया संहिता (CPC), 1908 के अंतर्गत निर्धारित प्रक्रिया द्वारा बाध्य नहीं होगा, बल्कि नैसर्गिक न्याय के सिद्धांतों द्वारा निर्देशित किया जाएगा। पर्यावरण संबंधी मामलों में अधिकरण का समर्पित क्षेत्राधिकार तीव्र पर्यावरणीय न्याय प्रदान करेगा तथा उच्च न्यायालयों में मुकदमेबाज़ी के भार को कम करने में सहायता करेगा। अधिकरण को आवेदनों या अपीलों के प्राप्त होने के ६ महीने के अंदर उनके निपटान का प्रयास करने का कार्य सौंपा गया है। शुरूआत में एनजीटी को पांच बैठक स्थलों पर स्थापित किया जाना है और यह स्वयं को अधिक पहुंचयोग्य बनाने के लिए सर्किट व्यवस्था का अनुपालन करेगा। अधिकरण की बैठक का मुख्य स्थान नई दिल्ली होगा और साथ ही भोपाल, पुणे, कोलकाता तथा चेन्नई अधिकरण की बैठकों के अन्य चार स्थल होंगे।
"पर्यावरण से संबंधित किसी भी कानूनी अधिकार को लागू करने और क्षति के लिए राहत और क्षतिपूर्ति सहित वनों और अन्य प्राकृतिक संसाधनों के पर्यावरण संरक्षण और संरक्षण से संबंधित मामलों के प्रभावी और शीघ्र निपटान के लिए राष्ट्रीय ग्रीन ट्रिब्यूनल की स्थापना के लिए एक अधिनियम व्यक्तियों और संपत्तियों और उनसे संबंधित मामलों के साथ या प्रासंगिक के लिए है "|
उपरोधी वाल्व
उपरोधी वाल्व (throttle) वह यांत्रिक युक्ति है जिसकी सहायता से किसी तरल का प्रवाह कम या अधिक किया जाता है।
इंजन में जाने वाली गैस की मात्रा पर नियन्त्रण करके इंजन की शक्ति को कम या ज्यादा किया जा सकता है।
पेट्रोल से चलने वाले अन्तर्दहन इंजन के सिलिण्डर में प्रवेश करने वाले हवा की मात्रा को उपरोधी वाल्व के द्वारा नियंत्रित करके इंजन की शक्ति को नियंत्रित किया जाता है जिससे उसकी चाल घटायी-बढायी जाती है। हवा की मात्रा को नियंत्रित करने से प्रत्येक चक्र (साइकिल) में जलने वाली चार्ज (ईंधन + हवा का मिश्रण) की मात्रा नियंत्रित होती क्योंकि फ्युएल-इंजेक्टर या कार्ब्युरेटर इंधन और हवा के अनुआत को लगभग नियत बनाये रखता है। मोटरगाड़ियों में जव चालक 'एक्सलेरेटर' या 'थ्रॉटिल पेडल' को दबाता है तो अन्ततः उससे उपरोधी वाल्व के माध्यम से इंजन की शक्ति नियंत्रित होती है।
हिदेकी तोजो
हिदेकी तोजो (東條 英機 ; 30 दिसम्बर 1884 – 23 दिसम्बर 1948) जापान के एक सैनिक अधिकारी और राजनीतिक नेता थे। इनका जन्म सन् १८८४ ईo में हुआ था। इंपीरियल मिलिटरी अकादमी में शिक्षा प्राप्त करने के पश्चात् इसकी नियुक्ति उप-लफ्टेनेंट के पद पर हुई। सन् १८१९ में यह सहकारी सैनिक राजदूत बनकर बर्लिन गये। वहाँ से लौटने पर युद्धकार्यालय में इन्होने विभिन्न पदों का कार्यभार सँभाला। १९३७ में यह सशस्त्र पुलिस का कमांडर बनाया गया। इसी समय इसने मंचूरिया में क्वांतुंग सेना के कर्मचारियों के प्रधान का कार्यभार भी सँभाला। १९४० में इसे युद्धमंत्री और एक वर्ष बाद प्रधान मंत्री बनने का सौभाग्य प्राप्त हुआ।
७ दिसम्बर १९४१ को पर्ल हार्बर पर जापानी आक्रमण के पश्चात् तोजो ने आधिकारिक रूप से संयुक्त राज्य अमरीका के विरुद्ध युद्ध की घोषणा कर दी। प्रशांत महासागर के कई स्थानों पर जापानियों की हार हुई जिसके कारण तोजो ने अपने हाथ में अधिनायकीय अधिकार ले लिए और युद्धमंत्री तथा सैनिक कर्मचारी वर्ग के प्रमुख के कार्यों की देखभाल स्वयं करने लगे। मरियाना द्वीपसमूह पर अमरीका के सफल आक्रमण के परिणामस्वरूप जापानी सरकार इतनी निर्बल हो गई कि तोजो को कर्मचारीवर्ग के प्रमुख का पद त्याग देना पड़ा। १९४५ में जापान के औपचारिक आत्मसमर्पण के उपरांत तोजो ने आत्महत्या का प्रयास किया किंतु अस्पताल में उसकी जान बच गई। तदुपरांत उसे सैनिक अपराधी ठहराकर उस पर अभियोग चलाया गया और २३ दिसम्बर १९४८ को प्राणदंड दिया गया।
कर्कोटक
'कर्कोट' पुराणों में वर्णित एक प्रसिद्ध नाग का नाम है।
हिन्दू पौराणिक कथाओं के अनुसार कर्कोटक नागों का एक राजा था जिसने इन्द्र के अनुरोध पर नल को काटा था। इस दंश के फलस्वरूप नल ऐंठनयुक्त तथा कुरूप हो गये।
कर्कोटक ने नारद को धोखा दिया था जिससे क्रोधित होकर नारद ने उसे शाप दिया जिससे वह एक कदम भी नहीं चल पाता था। कर्कोटक, नल का मित्र था। उसने नल को सलाह दी कि वह अयोध्या के राजा ऋतुपर्ण के पास जाकर वहां अपना नाम बदलकर बाहुक कर ले और वहीं रहे।
अरुणाचल प्रदेश के मुख्यमंत्रियों की सूची
अरुणाचल प्रदेश का मुख्यमंत्री भारत के पूर्वोत्तर राज्य अरुणाचल प्रदेश का प्रमुख होता है। यहाँ पर अरुणाचल प्रदेश के मुख्यमंत्रियों की सूची दी गई है।
कायसाँ
कायसाँ (Caission /ˈkeɪsən/ or /ˈkeɪsɒn/) जलरोधी धारक संरचना (retaining structure) को कहते हैं जो सेतुओं के पाये (bridge pier) बनाने, कंक्रीट के बाँध बनाने या जलपोत की मरम्मत करने आदि के लिये प्रयुक्त होती है। इसका निर्माण इस तरह से किया जाता है कि इसके अन्दर घिरा जल पम्प द्वारा बाहर कर दिया जाता है जिससे एक जलरहित सूखा क्षेत्र काम करने के लिये उपलब्ध हो जाता है। 'कायसाँ' एक फ्रेंच शब्द है जिसका अर्थ है - 'बक्सा'।
वास्तव में कायसँ एक प्रकार की धँसाई जानेवाली एक मंजूषा है, जिसका सिरा और पेंदा खुला रहता है एवं उसमें एक या एक से अधिक कूप या द्वार बने रहते हैं। यह सेतुस्तंभ, बंदरगाह, प्राचीर आदि के निर्माण में आधारतल का काम देता है और समुद्र तथा नदियों की तलहटी में नींव डालने के कार्य स्थल से पानी को दूर रखता है। मंजूषा तब तक धँसाई जाती है जब तक उसका पेंदा नींव में वांछित तल तक न पहुँच जाए। मंजूषा लकड़ी, इस्पात, पत्थर या कंक्रीट की बनाई जा सकती है।
कायसाँ साधारणतया दो श्रेणियों में विभाजित किया जा सकता है, पहला खुला कायसाँ और दूसरा वायवीय कायसाँ। इसकी धँसान कूप में खुदाई या निष्कर्षण करके की जाती है। धँसाने के घर्षण के कारण अवरोध होता है जिसका, तल में पानी के फौवारे का उपयोग करके, निवारण किया जाता है। कुआँ खोदने या धँसाने में बालू, चिकनी मिट्टी, गोल पत्थर तथा सूक्ष्म बालू के स्तरों से गुजरना पड़ता है। कुएँ को सीधा धँसाने के लिए, ताकि वह किसी तरफ न बुझे और न अपने स्थान से ही हटे, पर्याप्त कौशल एवं अनुभव की आवश्यकता होती है। बहुधा कुएँ में अंत: और बहि: पार्श्व के निचले भाग में पानी के तल की दाब से नरम और हल्की धरती में दरार पड़ जाती है; अत: बालू बह जाता है और जलस्राव स्रोतों की भाँति हवा में ऊँचाई तक ऊठने लगता है जिससे उत्स्रुतकूप की दशा का भान होता है। इस कठिनाई को दूर करने के लिए बहुधा गोताखोरों द्वारा खुदाई कराई जाती है।
जहाँ पर जलयुक्त महीन कणवाली असंजंक (non-cohesive) मिट्टी के कारण उपर्युक्त ढंग से खुली धँसान कठिन या असंभव हो जाती है वहाँ पर वायवीय धँसान का सहारा लिया जाता है।
खुले कायसाँ के कुएँ शिखर और पेंदे में खुले रहते हैं। वायवीय कायसाँ की सतह से तल में एक कार्यवाही कक्ष रहता है जिसके पेंदे में वायुरोधक ढक्कन लगे रहते हैं। इन ढक्कनों में वायुबंद कक्ष रहते हैं या कक्ष से हवा को बाहर निकाले बिना बाहर आ सकती हैं। हवा की दाब इतनी रखी जाती है जो कायसाँ के बाहर के पानी के दाब के समकक्ष या समस्तरीय हो।
जब कायसाँ अपने स्थान तक पहुँच जाता है तब उसका तल साफ किया जा सकता है और उसे तैयार कर उसका निरीक्षण करके उसकी धारक्षमता का अनुमान लगाया जा सकता है।
वायवीय कायसाँ का सबसे महत्वपूर्ण अवयव वायुबंद कक्ष है जिसमें नियंत्रित ढंग से आवागमन की व्यवस्था रहती है। संपीड़ित वायु में, विशेषत: शरीर से दुर्बल व्यक्तियों का, प्रवेश संकटप्रद होता है। जब वायु की दाब अधिक हो तो वायु की दाब बिना कम किए संपीड़ित वायु से निकलना भी संकटप्रद है। इससे शरीर के ऊतकों तथा रक्त में बुलबुले बन सकते हैं, रक्तस्राव, ऐंठन, लकवा या मृत्यु तक हो सकती है। इसलिए वायवीय धँसान एक सौ दस फुट से अधिक गहराई के लिए नहीं करनी चाहिए। इससे अधिक गहराई के लिए खुली धँसान ही संभवत: अधिक उपयुक्त है।
कायोत्सर्ग
कायोत्सर्ग (जैन प्रकृत : "काउस्सग्ग") एक यौगिक ध्यान की मुद्रा का नाम है। अधिकांश तीर्थंकरों को कायोत्सर्ग या पद्मासन मुद्रा में ही दर्शाया जाता है|
दिगम्बर मुनि के ये 'षड् आवश्यक' कार्य हैं :  कायोत्सर्ग का शब्दार्थ 'शरीर के ममत्व का त्याग' है। जैन ग्रन्थ, मूलाचार (अध्याय ७, गा. १५३) के अनुसार इसका लक्षण (परिभाषा) है— पैरों में चार अंगुल का अंतराल देकर खड़े हों, दोनों भुजाएँ नीचे को लटकती रहें और समस्त अंगों को निश्चल करके यथानियम श्वास लेने (प्राणायाम) पर कायोत्सर्ग होता है। इस प्रकार कायोत्सर्ग ध्यान की शारीरिक अवस्था (समाधि) का पर्यायवाची है, जैसे 'जिन सुथिर मुद्रा देख मृगगन उपल खाज खुजावते' से स्पष्ट है। संकल्प-विकल्प-रहित आंतरिक थिरता को ध्यान (आत्मकायोत्सर्ग) कहा है। अपराधरूपी व्रणों के भैषजभूत कायोत्सर्ग के दैनिक, मासिक आदि अनेक भेद हैं। उत्कृष्ट कायोत्सर्ग एक वर्ष तक तथा जघन्य अंतर्मुहूर्त (एक क्षण से लेकर दो घड़ी के पहिले तक) होता है।
बैंक दर
बैंकों को अपने दैनिक कामकाज के लिए प्राय: ऐसी बड़ी रकम की जरूरत होती है जिनकी मियाद एक दिन से ज्यादा नहीं होती। इसके लिए बैंक जो विकल्प अपनाते हैं, उनमें सबसे सामान्य है केंद्रीय बैंक (भारत में रिजर्व बैंक) से रात भर के लिए (ओवरनाइट) कर्ज लेना। इस कर्ज पर रिजर्व बैंक को उन्हें जो ब्याज देना पड़ता है, उसे ही रीपो दर कहते हैं।
रीपो रेट कम होने से बैंकों के लिए रिजर्व बैंक से कर्ज लेना सस्ता हो जाता है और इसलिए बैंक ब्याज दरों में कमी करते हैं, ताकि ज्यादा से ज्यादा रकम कर्ज के तौर पर दी जा सके। रीपो दर में बढ़ोतरी का सीधा मतलब यह होता है कि बैंकों के लिए रिजर्व बैंक से रात भर के लिए कर्ज लेना महंगा हो जाएगा। साफ है कि बैंक दूसरों को कर्ज देने के लिए जो ब्याज दर तय करते हैं, वह भी उन्हें बढ़ाना होगा।
इकाई सदिश
गणित में, इकाई सदिश (unit vector) एक सदिश है जिसका परिमाण १ हो। इकाई सदिश को प्रायः लैतिन के छोटे अक्षरों के ऊपर 'हैट' लगाकर दर्शाया जाता है (जैसे formula_1 ; उच्चारण : "i-हैट").
किसी सदिश formula_2 की दिशा में इकाई सदिश की गनना निम्नलिखित प्रकार से की जाती है:
जहाँ ||u||, u की लम्बाई (नॉर्म) है।
अभिकेन्द्रीय बल
इस बल के अभाव में वस्तु वृत्ताकार मार्ग पर नहीं चल सकती है।  यदि कोई m द्रव्यमान का पिंड v से r त्रिज्या के वृत्तीय मार्ग पर चल रहा है तो उस पर कार्यकारी वृत्त के केंद्र की ओर आवश्यक अभिकेंद्रीय बल f=mv2/r होता है।
किसी पिण्ड के तात्क्षणिक वेग के लम्बवत दिशा में गतिपथ के केन्द्र की ओर लगने वाला बल "'अभिकेन्द्रीय बल" (Centripetal force) कहलाता है। अभिकेन्द्र बल के कारण पिण्ड वक्र-पथ पर गति करती है (न कि रैखिक पथ पर)। उदाहरण के लिये वृत्तीय गति का कारण अभिकेन्द्रीय बल ही है।
formula_1
जहाँ:
न्यूटन के गति के द्वितीय नियम के अनुसार यदि कहीं कोई त्वरण है तो त्वरण की दिशा में बल अवश्य लग रहा होगा। अतः यदि m द्रव्यमान का कण एकसमान वृत्तीय गति कर रहा हो तो उस पर लगने वाले अभिकेन्द्रीय बल का मान निम्नलिखित सूत्र द्वारा दिया जायेगा:
formula_8
इलेक्टोन नाभिक के चारो ओर अभिके्न्दीय बल के कारण चक्कर लगाते है !
यार ना मिले (किक)
यार ना मिले सलमान खान की अब तक की सबसे धमाकेदार फिल्म किक का नायाब गाना है। यो यो हनी सिंह की मौजूदगी से इस गाने को बहुत ही सुंदर रूप मिला है।
रैखिक गति
रैखिक गति (Linear motion) या ऋजुरेखीय गति (rectilinear motion) वह गति है जिसमें पिण्ड का गतिपथ एक सरल रेखा हो। इस प्रकार की गति का गणितीय निरूपण केवल एक अवकाशीय विमा (spatial dimension) का उपयोग करते हुए किया जा सकता है। रैखिक गति सभी गतियों में सबसे सरल गति है।
रैखिक गति दो प्रकार की हो सकती है-
यदि कोई पिण्ड एक नियत त्वरण (परिमाण एवं दिशा दोनों नियत) के अन्तर्गत रैखिक गति कर रहा हो तो उसका त्वरण, वेग, विस्थापन तथा समय को आपस में जोड़ने वाले गति के समीकरण नीचे दिये गये हैं।
जहाँ, formula_5 आरम्भिक वेग है, formula_6 अन्तिम वेग है, formula_7 त्वरण है, formula_8 विस्थापन है, formula_9 समय है।
वृत्तीय गति
वृत्तीय गति (Circular Motion): ' जब कोई वस्तु किसी वृत्ताकार मार्ग पर गति करती है तो इसे वस्तु की वृत्तीय गति कहा जाता है।"
एकसमान वृत्तीय गति - (Uniform Circular Motion): "जब कोई वस्तु एक निश्चित बिन्दु को केन्द्र मानकर उसके चारो ओर वृत्तीय पथ पर एक समान चाल(constant speed) से गति करती है तो उसकी गति एकसमान वृत्तीय गति कहलाती है।"
दैवी कलनविधि
दैवी कलनविधि (God's algorithm) ऐसी कलनविधियों को कहते हैं जो ऐसा हल प्रस्तुत करता हो जिसमें चालों की कुल संख्या न्यूनतम हो। दैवी कलनविधि की अवधारणा रुबिक की घन पहेली (Rubik's Cube puzzle) का हल निकालते समय आती है किन्तु अन्य कम्बिनेशनल पहेलियों एवं गणितीय खेलों के हल में प्रयुक्त कलनविधियों को भी 'दैवी कलनविधि' कहा जा सकता है। यह नाम इस कारण सार्थक है क्योंकि 'सर्वज्ञानी' को ही इष्टतम (optimal) कदम की जानकारी होती है।
गन्ने का रस
गन्ने को पेरने (दबाने से) गन्ने का रस निकलता है। दक्षिण एशिया, दक्षिण-पूर्व एशिया, मिस्र, लैटिन अमेरिका और ब्राजील आदि में यह पेय के रूप में प्रयुक्त होता है। गन्ने के रस से गुड़ और चीनी भी बनती है।
गन्ने का रस निकालने के लिये गन्ने को (छिलका निकालकर या बिना छिलका निकाले) एक कोल्हू (मिल) में पेरा (क्रश किया) जाता है। फिर इसे छान कर उसमें बर्फ डालकर व नमक मसाला डालकर पिया जाता है। यह पीलिया के रोगी को फायदा करता है। यह स्वाद में मीठा होता है।
असम के मुख्यमंत्रियों की सूची
असम का मुख्यमंत्री भारत के पूर्वोत्तर राज्य असम का प्रमुख होता है। यहाँ पर असम के मुख्यमंत्रियों की सूची दी गई है।
पार्टी विद द भूतनाथ
हनी सिंह एवं अमिताभ बच्चन के अभिनय से सजा यह गीत भूतनाथ रिटर्न्स फिल्म का है। हनी सिंह के रैप से सजा यह गाना बहुत लोकप्रिय हुआ है।
पार्टी विद द भूतनाथ गाने सुनें और डाउनलोड करें
आईएनएस कमोर्टा
आईएनएस कमोर्टा भारतीय नौसेना का स्‍टेल्‍थ पनडुब्‍बीरोधी कॉर्वेट युद्धपोत है जिसे 23 अगस्त 2014 को नौसेना में शामिल किया गया।
आईएनएस कमोर्टा भारतीय नौसेना के नौसेना डिज़ाइन निदेशालय द्वारा परियोजना 28 के अंतर्गत बनाए जा रहे 4 स्‍टेल्‍थ पनडुब्‍बीरोधी कॉर्वेट्स में से पहला है। इसमें प्रयोग किए गए लगभग 90% साज़ोसामान स्वदेशी है। इस पोत का निर्माण गार्डन रीच शिपबिल्डर्स एण्ड इंजीनियर्स लिमिटेड ने किया है।
110 मी० लंबाई तथा 14 मी० की चौड़ाई वाले इस पोत में दो डीज़ल इंजन लगे हैं। इसकी विस्थापन क्षमता 3500 टन है तथा यह 25 नॉट तक की गति से चल सकता है। इसमें 15 अधिकारीगण एवं 180 नाविकों के रहने की व्यवस्था है।
इस पोत में पनडुब्‍बीरोधी रॉकेट तथा टॉरपीडो तैनात किए गए हैं। मध्यम व अति-निकट (Medium and Close-in) आयुध प्रणाली से भी यह पोत लैस है। स्वदेश में विकसित रेवती राडार इस पोत पर लगा है। यह पोत पनडुब्‍बीरोधी युद्धक से युक्त हेलीकॉप्टर को ले जाने में भी सक्षम है।
परियोजना 28- पनडुब्‍बीरोधी युद्धक कॉर्वेट
परियोजना 28 भारतीय नौसेना की महत्वाकांक्षी परियोजनाओं में से एक है जिसके अंतर्गत 4 स्‍टेल्‍थ पनडुब्‍बीरोधी (एंटी-सबमरीन) युद्धक कॉर्वेट्स बनाए जाएंगे। इस परियोजना के अंतर्गत निर्मित प्रथम पोत आईएनएस कामोर्ता को 23 अगस्त 2014 को नौसेना में शामिल किया गया। 7852 करोड़ रु० की लागत वाली इस परियोजना का संचालन भारतीय नौसेना के नौसेना डिज़ाइन निदेशालय द्वारा किया जा रहा है तथा पोतों का निर्माण गार्डन रीच शिपबिल्डर्स एण्ड इंजीनियर्स लिमिटेड द्वारा किया जा रहा है।
आईएनएस कामोर्ता भारतीय नौसेना के नौसेना डिज़ाइन निदेशालय द्वारा परियोजना 28 के अंतर्गत बनाए जा रहे 4 स्‍टेल्‍थ पनडुब्‍बीरोधी कॉर्वेट्स में से पहला है। 90% स्वदेशी साज़ोसामान के साथ निर्मित इस पोत को 23 अगस्त 2014 को नौसेना में शामिल किया गया।
आईएनएस कदमट्ट भारतीय नौसेना का एक पनडुब्बी निरोधी युद्धपोत है जिसका जलावतरण 7 2016 को किया गया। यह परियोजना 28 (प्रोजेक्ट 28, पी28) के अंतर्गत दूसरा पोत है।
आइ.एन.एस किलतान (P30) भारतीय नौसेना का एक पनडुब्बी रोधी लघु युद्धपोत (कार्वेट) है जिसे परियोजना 28 के तहत बनाया गया है। यह भारतीय नौसेना द्वारा अन्तर्ग्रहण के विभिन्न चरणों में कमोर्ता श्रेणी के चार युद्धपोतों में से तीसरा है।
विशाखापत्तनम में प्रोजेक्ट 28 के तहत भारतीय नौसेना में एंटी सबमरीन वारफेयर (ASW) स्टील्थ कोरवेट 'आईएनएस कवरत्ती' को कमीशन किया गया है। यह प्रोजेक्ट 28 के तहत कोलकाता स्थित जीआरएसई द्वारा निर्मित चार एंटी सबमरीन वारफेयर कोरवेट (एएसडब्ल्यूसी) की श्रृंखला में अंतिम है। अन्य तीन आईएनएस कामोर्ता, आईएनएस कदमत और आईएनएस किलतान हैं।
भ्रमरगीत
भ्रमरगीत भारतीय काव्य की एक पृथक काव्यपरम्परा है। हिन्दी में सूरदास, नंददास, परमानंददास, मैथिलीशरण गुप्त (द्वापर) और जगन्नाथदास रत्नाकर ने भ्रमरगीत की रचना की है। भारतीय साहित्य में 'भ्रमर' (भौंरा) रसलोलुप नायक का प्रतीक माना जाता है। वह व्यभिचारी है जो किसी एक फूल का रसपान करने तक सीमित नहीं रहता अपितु, विविध पुष्पों का रसास्वादन करता है।
हिन्दी काव्य में भ्रमरगीत का मूलस्रोत, श्रीमद्भागवत पुराण है जिसके दशम स्कंध के ४६वें एवं ४७वें अध्याय में भ्रमरगीत प्रसंग है। श्रीकृष्ण गोपियों को छोङकर मथुरा चले गए और गोपियाँ विरह विकल हो गई। कृष्ण मथुरा में लोकहितकारी कार्यों में व्यस्त थे किन्तु उन्हें ब्रज की गोपियों की याद सताती रहती थी। उन्होंने अपने अभिन्न मित्र उद्धव को संदेशवाहक बनाकर गोकुल भेजा। वहां गोपियों के साथ उनका वार्तालाप हुआ तभी एक भ्रमर वहां उड़ता हुआ आ गया। गोपियों ने उस भ्रमर को प्रतीक बनाकर अन्योक्ति के माध्यम से उद्धव और कृष्ण पर जो व्यंग्य किए एवं उपालम्भ दिए उसी को ’भ्रमरगीत’ के नाम से जाना गया। भ्रमरगीत प्रसंग में निर्गुण का खण्डन, सगुण का मण्डन तथा ज्ञान एवं योग की तुलना में प्रेम और भक्ति को श्रेष्ठ ठहराया गया है।
ब्रजभाषा काव्य में भ्रमरगीत परम्परा के कई ग्रन्थ उपलब्ध होते हैं। विद्वान इस परम्परा का प्रारम्भ मैथिल कोकिल विद्यापति के पदों से मानते हैं किन्तु विधिवत रूप में भ्रमरगीत परम्परा सूरदास से ही प्रारम्भ हुई।
सूरसागर सूरदासजी का प्रधान एवं महत्त्वपूर्ण ग्रन्थ है। इसमें प्रथम नौ अध्याय संक्षिप्त है, पर दशम स्कन्ध का बहुत विस्तार हो गया है। इसमें भक्ति की प्रधानता है। इसके दो प्रसंग 'कृष्ण की बाल-लीला’ और 'भ्रमरगीत-प्रसंग' अत्यधिक महत्त्वपूर्ण हैं। इसके विषय में आचार्य शुक्ल ने कहा है, "सूरसागर का सबसे मर्मस्पर्शी और वाग्वैदग्ध्यपूर्ण अंश भ्रमरगीत है।" आचार्य शुक्ल ने लगभग 400 पदों को सूरसागर के भ्रमरगीत से छांटकर उनको 'भ्रमरगीत सार' के रूप में संग्रह किया था।
भ्रमरगीत में सूरदास ने उन पदों को समाहित किया है जिनमें मथुरा से कृष्ण द्वारा उद्धव को ब्रज संदेस लेकर भेजते हैं। उद्धव योग और ब्रह्म के ज्ञाता हैं। उनका प्रेम से दूर-दूर का कोई सम्बन्ध नहीं है। जब गोपियाँ व्याकुल होकर उद्धव से कृष्ण के बारे में बात करती हैं और उनके बारे में जानने को उत्सुक होती हैं तो वे निराकार ब्रह्म और योग की बातें करने लगते हैं तो खीजी हुई गोपियाँ उन्हें 'काले भँवरे' की उपमा देती हैं। इन्हीं लगभग 100 पदों का समूह भ्रमरगीत या 'उद्धव-संदेश' कहलाता है।
भ्रमरगीत में गोपियों की वचनवक्रता अत्यंत मनोहारिणी है। ऐसा सुंदर उपालंभ काव्य और कहीं नहीं मिलता।
जगन्नाथदास रत्नाकर के 'उद्धव-शतक' की गणना भी भ्रमरगीत परम्परा में की जा सकती हैं। यहाँ उद्धव ही 'भ्रमर' हैं जिन्हें लक्ष्य कर गोपियाँ अपने मन की कटुता व्यक्त करतीं हैं।
वैष्णवी महन्त
वैष्णवी महन्त एक अभिनेत्री हैं, इन्हें लोकप्रिय टीवी सीरिअल शक्तिमान में गीता विश्वास की भूमिका के लिए अधिक जाना जाता हैं।
ज्यार्जी प्लेखानोव
ज्यार्जी वैलेन्तिनोविच प्लेखानोव (Georgi Plekhanov ; रूसी : Гео́ргий Валенти́нович Плеха́нов; IPA: [ɡʲɪˈo̯rɡʲɪ(j) vəlʲɪn̩ˈtʲin̩əvʲɪt͡ɕ plʲɪˈxãn̩əf]; 29 नवम्बर 1856 – 30 मई 1918) रूस के क्रांतिकारी एवं मार्क्सवादी सिद्धान्तकार थे। वे रूस के सामाजिक लोकतांत्रिक आन्दोलन के प्रणेता थे और रूस के उन प्रथम गिने-चुने बुद्धिजीवियों में से थे जिन्होने अपने 'मार्क्सवादी' कहा।
अपने जीवनकाल में प्लेखानोव ने नरोदवाद से मार्क्सवाद तक की और फिर बोल्शेविक-विरोघ से क्रांति विरोघ तक की यात्रा की। मजदूर क्रांति के विज्ञान को स्थापित करने एवं उसका प्रचार-प्रसार करने में उनका ऐतिहासिक योगदान रहा।
अलेक्सांदर स्क्र्याबिन
अलेक्सांदर स्क्र्याबिन (Alexander Nikolayevich Scriabin ; रूसी : Алекса́ндр Никола́евич Скря́бин, रूसी उच्चारण : [ɐlʲɪˈksandr nʲɪkəˈlaɪvʲɪtɕ ˈskrʲæbʲɪn] ; 6 जनवरी 1872 – 27 अप्रैल) रूस के संगीतकार एवं पियानोवादक थे।
जूनियर जी
जूनियर जी दूरदर्शन पर प्रसारित होने वाला एक लोकप्रिय टीवी सीरियल था, वाइड अन्गेल मीडिया के बैनर टेल एक सौ छप्पन कडियो वाले इस धारावाहिक के निर्माता अनीस अर्जुन देव हैं।
फंटेंसी और मैजिक के हैरतंगेज़ कारनामो से सजी इस धारावाहिक की कहानी १२ साल के लड़के गौरव के इर्द-गिर्द घुमती है। एक घटनाक्रम में वो अपने माता-पिता को खो देता है। जूनियर जी उसके शहर में पाप के पुजारी जादूगर फ्युमान्चो का गौरव द्वारा विनाश करने की कहानी हैं।
सुपर हीरो
सुपर हीरो सामान्यतः ऐसा माना जाता हैं कि उनके पास दैवीय अथवा असामान्य व अद्भुत शक्तियां होती हैं, जो लोगो और समाज की भलाई के लिए काम करता हैं। सिनेमा जगत में यह काफी प्रचलित हैं। इन्हें फ़रिश्ता भी कहा जा सकता हैं।
आर्यमान
नारादनाया वोल्या
नारादनाया वोल्या (Narodnaya Volya ; रूसी: Наро́дная во́ля; IPA: [nɐˈrodnəjə ˈvolʲə], अर्थ : जनसंकल्प / जन स्वातंत्र्य) रूस का एक वामपंथी आतंकवादी संगठन था जिसने ज़ार अलेक्जैंडर द्वितीय की हत्या करने में सफलता पायी थी।
जहाज़ी नहर
जहाज़ी नहर अथवा जलयान नहर () एक ऐसी नहर होती है जिसे जलयानों के आवागमन हेतु निर्मित किया जाता है। बहुधा ये नदियों अथवा झीलों से होकर बनाई जाती हैं। इनके बनाने के प्रमुख कारणों में:नीचे विश्व की कुछेक प्रमुख नहरों को सारिणीबद्ध किया गया है:
अलेक्सांदर द्वितीय
अलेक्सांदर द्वितीय (रूसी : Алекса́ндр II Никола́евич; १८१२ - १८८१) रूस का ज़ार (१८५५ से ८१) था। वह निकोलस प्रथम का ज्येष्ठ पुत्र था।
२ मार्च १८५५ को निकोलस प्रथम की जब सेवेस्तोपल में भारी पराजय के बाद मृत्यु हुई और जब क्रीमिया का युद्ध चल ही रहा था, यह रूस के सिंहासन पर बैठा। तुर्की से मिली पराजय ने सेना के संगठन और राज्य में आंतरिक सुधार की आवश्यकता को अनिवार्य कर दिया था। यद्यपि अलेक्सांदर स्वभाव से कोमल था, तथापि कम सहिष्णु और प्रतिगामी था। इतिहास में यह 'मुक्तिदाता' और 'महान् सुधारों का युगप्रवर्तक' के नाम से प्रसिद्ध हुआ। मुक्ति कानून द्वारा उसने एक करोड़ भूदासों को स्वाधीन कर दिया, काश्तकारों को बिना मुआवजा दिए वैयक्तिक स्वाधीनता दे दी। १८६४ में जिला और प्रांतिक कौंसिलों (जेम्सहस) की और १८७० में निर्वाचित नगरपालिकाओं की स्थापना हुई। इसी काल स्थानीय स्वायत्तशासन का विकास, न्याय के कानूनों में संशोधन, जूरीप्रणाली का प्रारंभ और शिक्षाप्रणाली में संशोधन हुआ। सैनिक शिक्षा अनिवार्य की गई।
रूस की औद्योगिक क्रांति का आरंभ अलेक्सांदर द्वितीय के शासनकाल में ही हुआ। व्यवसाय और रेलवे का विस्तार हुआ। काकेशस पर आधिकार जम गया। मध्य एशिया में रूस के राज्यविस्तार से रूस और ब्रिटेन के संबंधों में तनाव आ गया।
किंतु अलेक्सांदर के शासनसुधार प्यासे के लिए ओस के समान थे। क्रांतिकारी दल इससे संतुष्ट नहीं था। उसकी शक्ति बराबर बढ़ती गई। उसी मात्रा में ज़ार भी प्रतिक्रियावादी होता गया और जीवन के पिछले सालों में उसका प्रयत्न अपने ही सुधारों को व्यर्थ करने में लगा। १८६३ में पोलैंड से विद्रोह हुआ जो क्रूरतापूर्वक कुचल दिया गया। तुर्की से १८७७ में पुन: युद्ध छिड़ गया। सुदूर पूर्व में आमूर नदी की घाटी का प्रदेश ब्लादीवोस्तक तक (१८६०) और जापान से सखालिन तक (१८७५) लेने में ज़ार भी सफल हुआ।
नारादनाया वोल्या नामक वामपंथी आतंकवादी संगठन द्वारा १३ मार्च १८८१ को सेंट पीटर्सबर्ग में जमीन के नीचे बम रखकर ज़ार अलेक्सांदर की हत्या कर दी गई।
हॉर्न अंतरीप
हॉर्न अंतरीप () तिएर्रा देल फ़ुएगो द्वीप समूह का दक्षिणतम बिंदु है। यह की उत्तरी सीमा बनाता है।
प्रशान्त महासागर की पेटी का भाग (ज्वालामुखी)
निकारागुआ नहर
निकारागुआ नहर या महान निकारागुआ नहर एक प्रस्तावित जहाज़ी नहर है जो निकारागुआ में बनाई जानी है और यह प्रशांत महासागर और (कैरेबियन सागर होकर) अटलांटिक महासागर को जोड़ने के लिये बनाई जानी है। इसके बनाने में चीन की कंपनी की सहायता ली जानी है।
हालाँकि इसके बनाये जाने से होने वाले पर्यावरणीय नुकसान और इसकी आर्थिक लागत को लेकर इसकी उपादेयता पर कई प्रश्नचिह्न भी खड़े किये गये हैं।
गाटुन झील
गाटुन झील मध्य अमेरिका के पनामा में स्थित एक कृत्रिम मीठे पानी की झील है। यह पनामा नहर का हिस्सा है और इस नहर का लगभग 33 किलोमीटर हिस्सा इस झील से गुजरता है। इसके जलस्तर की ऊंचाई 26 मीटर है और इसमें प्रवेश करने के लिये जहाज़ों को लॉक्स के सहारे ऊपर उठाना पड़ता है।
जब इसका निर्माण हुआ था तब यह विश्व की सबसे बड़ी कृत्रिम झील थी।
इसके मीठे जल के जीवों और जैवविविधता पर खारे पानी के मिश्रण से खतरा उत्पन्न हो गया है।
कील नहर
कील नहर (, शाब्दिक अर्थ- "उत्तर-[से]-बाल्टिक सागर नहर"), जिसे 1948 तक केसर विल्हेम नहर कहा जाता था एक लम्बी जहाजी नहर है जो जर्मनी के श्लेश्विग होल्सटीन में स्थित है। यह विश्व की सबसे व्यस्ततम नहर है। कील नहर उत्तरी सागर को बाल्टिक सागर से जोड़ती है। खासकर यूरोप के व्यापार के क्षेत्र से भी ज्यादा महत्वपूर्ण है।
हिन्दू जनजागृति समिति
हिन्दू जनजागृति समिति (एच जे एस) एक हिंदूवादी संगठन है जो पूरे विश्व में हिन्दुओ के मानवाधिकारों के लिए कार्य करती है। इसकी स्थापना 13 अक्टूबर 2002 को हुई। इस संस्था का कथन है कि वह "सभी हिन्दुओं की सभी बाधाओं को तोड़कर उन्हें एकजुट करने के लिए एक साझा मंच के रूप में खड़ा है"।